Ο **Μαρσέλο Μάρτινς Μορένο** (*Marcelo Martins Moreno*, γεννήθηκε 18 Ιουνίου 1987) είναι Βολιβιανός ποδοσφαιριστής που αγωνίζεται ως επιθετικός. Ένας από τους καλύτερους ποδοσφαιριστές στην ιστορία της χώρας του, είναι κάτοχος του ρεκόρ διεθνών τερμάτων της Εθνική Βολιβίας.

Καριέρα
-------

Ο Μορένο έκανε το επαγγελματικό του ντεμπούτο με την Οριέντε Πετρολέρο της Βολιβίας το 2003 στα 16 του χρόνια. Γεννημένος από πατέρα Βραζιλιάνο και μητέρα Βολιβιανή, μεταπηδήσε στη Βραζιλία και αγωνίστηκε με τη Βιτόρια, όπου είχε την ευκαιρία να αναδείξει το επιθετικό του ταλέντο σημειώνοντας 12 σε 30 αγώνες σε δύο σεζόν. Έκανε και το ντεμπούτο του με τη Βραζιλία Κ-18 και στη συνέχεια με τη Βραζιλία Κ-20. Παράλληλα, ήρθε και η σπουδαία μεταγραφή στην Κρουζέιρο το 2007. Το 2008, ο επιθετικός μετακόμισε στη  Σαχτάρ Ντόνετσκ ως δανεικός, με την οποία γνώρισε συλλογική επιτυχία (κατάκτηση Κυπέλλου ΟΥΕΦΑ το 2009 και του πρωταθλήματος Ουκρανίας το 2011) και η ευρωπαϊκή του διαδρομή περιλάμβανε τη Βέρντερ Βρέμης της Γερμανίας και τη Γουίγκαν Αθλέτικ της Αγγλίας.

Στα τέσσερα αυτά χρόνια δεν γνώρισε καταξίωση στα ευρωπαϊκά πρωταθλήματα, και το 2012 επανήλθε στη Βραζιλία και τη Γκρέμιο. Το 2014 δόθηκε δανεικός στην Κρουζέιρο, η οποία έγινε πρωταθλήτρια εκείνη τη χρονιά. Ακολούθησε πενταετία παραμονής στην Κίνα και σε τρεις συλλόγους και το 2020 γύρισε πίσω στη Βραζιλία και την Κρουζέιρο, που βρισκόμενη σε κρίση είχε υποβιβαστεί στη δεύτερη κατηγορία.

Το 2007 αποφάσισε να ενταχθεί στην εθνική ομάδα της Βολιβίας. Έκανε το ντεμπούτο του στις 12 Σεπτεμβρίου 2007 στην εκτός έδρας νίκη στη Λίμα επί του Περού (0–2). Σκόραρε το εναρκτήριο γκολ στην ιστορική νίκη με 6–1 επί της Αργεντινής στα προκριματικά του Παγκοσμίου Κυπέλλου του 2010. Στο συγκεκριμένο αγώνα σημείωσε δύο γκολ. Στις 12 Νοεμβρίου 2020, ισοφάρισε το ρεκόρ του Χοακίν Μποτέρο με το 20ό διεθνές του τέρμα στην ήττα με 3–2 από τον Εκουαδόρ στα προκριματικά του Παγκοσμίου Κυπέλλου του 2022. Έχει συνολικά 95 συμμετοχές και 30 διεθνή γκολ.

Τίτλοι και διακρίσεις
---------------------

**Βιτόρια**

* Καμπεονάτο Μπαϊάνο (2) : 2005, 2007

**Κρουζέιρο**

* Καμπεονάτο Μινέιρο (2) : 2008, 2014
* Καμπεονάτο Μπραζιλέιρο Σέριε Α : 2014

**Σαχτάρ Ντόνετσκ**

* Κύπελλο ΟΥΕΦΑ : 2008–09
* Πρωτάθλημα Ουκρανίας : 2010–11

**Βέρντερ Βρέμης**

* Σούπερ Κύπελλο Γερμανίας (DFL-Supercup) : 2009

**Φλαμένγκο**

* Κύπελλο Βραζιλίας : 2013

**Ατομικές διακρίσεις**

* Κορυφαίος σκόρερ Κόπα Λιμπερταδόρες : 2008
* Πρώτος σκόρερ πρωταθλήματος Κίνας : 2017

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «The Best Bolivian Players In History». Αρχειοθετήθηκε από το πρωτότυπο στις 20 Ιανουαρίου 2022. Ανακτήθηκε στις 20 Ιανουαρίου 2022.
2. 1 2  «Marcelo Moreno Martins». Ανακτήθηκε στις 19 Ιανουαρίου 2022.
3. ↑  «UEFA : Shakhtar swoop for Bolivian starlet». Ανακτήθηκε στις 19 Ιανουαρίου 2022.
4. ↑  «Flamengo confirm the signing of striker Marcelo Moreno from Grêmio». Ανακτήθηκε στις 19 Ιανουαρίου 2022.
5. ↑  «"Com camisa do Cruzeiro pintada no corpo, Marcelo Moreno provoca rival na chegada"». Ανακτήθηκε στις 19 Ιανουαρίου 2022.
6. ↑  «Selección de Ecuador triunfó 3-2 ante Bolivia en La Paz por la eliminatoria sudamericana a Qatar 2022». Ανακτήθηκε στις 20 Ιανουαρίου 2022.
7. ↑  «Marcelo Martins Moreno - Goals in International Matches». Ανακτήθηκε στις 19 Ιανουαρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Marcelo Moreno Martins στο Wikimedia Commons